**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

**Dátum konania**: 28. septembra 2015

**Prítomní:** Podľa prezenčnej listiny

/ priložená k zápisnici/

**Program:** 1. Otvorenie zasadnutia

2. Určenie zapisovateľa a overovateľov zápisnice

3. Kontrola uznesení

4. Správa o zmenách v rozpočte obce Hosťová a návrh na zmenu rozpočtu obce

Hosťová rozpočtovým opatrením č. 6/2015

5. Protipožiarna hliadka obce Hosťová

6. Informácia o kanalizácii obce

7. Informácia o obecných stavebných pozemkoch

8. Výmena pozemkov medzi Obcou Hosťová a spoločnosťou Alternative

Business Development, s.r.o.

9. Informácia o výstavbe nájomných bytov

10. Dotácia na rekonštrukciu domu smútku

11. Kamerový systém obce Hosťová

12. Rôzne

13. Záver

Ing. Miroslav Brath

starosta obce Hosťová

**K bodu číslo 1:**

Piate zasadnutie obecného zastupiteľstva v roku 2015 otvoril a viedol starosta obce Hosťová Ing. Miroslav Brath, skonštatoval, že sú prítomní štyria členovia obecného zastupiteľstva, zasadnutie zastupiteľstva je preto uznášania schopné. Poslanec Ing.Gál telefonicky informoval starostu, že na zasadnutie bude meškať.

**K bodu číslo 2:**

Za overovateľov zápisnice určil poslancov: Miroslav Maťo

Peter Brath

Za zapisovateľku určil pracovníčku obecného úradu R. Tóthovú.

Starosta oboznámil prítomných s programom zasadnutia zastupiteľstva, oznámil, že na zasadnutí bude informovať aj o materskej škole a verejnom osvetlení.

Hlasovanie o programe rokovania:

za: 4 /Peter Brath, Zsolt Földessy, Miroslav Maťo, Gabriel Szalai/

proti: 0

**K bodu číslo 3:**

Hlavná kontrolórka obce Mgr.Darnadiová informovala, že uznesenie č.37/2015 zo dňa 24.06.2015

ohľadne vstupu obce do občianskeho združenia Ponitran nebude splnené . Do združenia malo vstúpiť

16 obcí, zastupiteľstvá dvoch obcí neschválili vstup ich obce do tohto združenia, čím vznikla situácia,

že zostávajúce obce nebudú mať spoločný kataster.

Hlasovanie o plnení uznesení:

za: 4 /Peter Brath, Zsolt Földessy, Miroslav Maťo, Gabriel Szalai/

proti: 0

**K bodu číslo 4:**

Účtovníčka obce predložila poslancom informatívnu správu o zmenách v rozpočte obce vykonaných starostom obce. Týmto rozpočtovým opatrením sa navýšil objem bežných príjmov a výdavkov o 460,00 eur, do rozpočtu bola zahrnutá aj dotácia na rekonštrukciu domu smútku.

Príloha č. 1: Informatívna správa o zmenách v rozpočte obce Hosťová

Hlasovanie o informatívnej správe o zmenách v rozpočte:

za: 4 /Peter Brath, Zsolt Földessy, Miroslav Maťo, Gabriel Szalai/

proti: 0

Poslancom bol v tomto bode predložený aj návrh rozpočtového opatrenia č. 6/2015, ktorý obsahuje

úpravu finančných operácií na strane príjmov a kapitálových výdavkov na strane výdavkov vo výške

1350,00 eur, financovanie spoluúčasti na rekonštrukciu domu smútku, vybudovanie kamerového

systému v obci Hosťová.

Príloha č.2: Rozpočtové opatrenie č. 6/2015

Hlasovanie o rozpočtovom opatrení č. 6/2015:

za: 4 /Peter Brath, Zsolt Földessy, Miroslav Maťo, Gabriel Szalai/

proti: 0

Na zasadnutie sa dostavil poslanec Ing. Zoltán Gál.

**K bodu číslo 5:**

Obec potrebuje mať vytvorenú kontrolnú skupinu na vykonanie preventívnych protipožiarnych kontrol, za vedúceho tejto skupiny sa navrhuje starosta obce Ing. Miroslav Brath a za členov poslanci Peter Brath a Zsolt Földessy.

Príloha č. 3: Schválenie protipožiarnej komisie

Hlasovanie o vytvorení protipožiarnej komisie:

za: 5 /Peter Brath, Zsolt Földessy, Ing. Zoltán Gál, Miroslav Maťo,

Gabriel Szalai/

proti: 0

**K bodu číslo 6:**

Starosta obce informoval členov predstavenstva, že sa obrátil so žiadosťou o metodické usmernenie

ohľadne kanalizácie obce Hosťová na Úrad pre verejné obstarávanie. V roku 2002 bolo vykonané

verejné obstarávanie na vybudovanie celoobecnej kanalizácie, v celkovej výške 322630,50 eur,

verejnú súťaž vyhrala firma Inpek, s.r.o,, ktorá v rokoch 2005 a 2011 robila stavebné práce na

kanalizácii . V r. 2010 bola doplnená projektová dokumentácie o ulice, ktoré pôvodná dokumentácia

neobsahovala, oprava výškopisov, zameranie ostatných inžinierskych sietí. Celková suma stavby

podľa nového projektu je 1364213,00 eur. Na základe usmernenia Úradu pre verejné obstarávanie

nastali podstatné zmeny oproti roku 2002, a uzavretie dodatku k zmluve by bolo v rozpore so

zákonom o verejnom obstarávaní, doporučujú vyhlásiť nové výberové konanie a ukončiť zmluvný

vzťah so spoločnosťou, ktorá vyhrala verejné obstarávanie v r.2002.

Starosta obce už oboznámil firmu Inpek, s.r.o. s metodickým usmernením, obec sa bude snažiť

ukončiť zmluvný vzťah dohodou, jednostranná výpoveď nepripadá do úvahy. V prípade ak nedôjde

k dohode, do úvahy pripadá aj ukončenie zmluvného vzťahu súdnou cestou.

V rozpočte obce na proces verejného obstarávania sa zabezpečila suma 1000,00 eur.

Príloha č. 4: Metodické usmernenie

Hlasovanie o informáciách o kanalizácii obce:

za: 5 /Peter Brath, Zsolt Földessy, Ing. Zoltán Gál, Miroslav Maťo,

Gabriel Szalai/

proti: 0

**K bodu číslo 7:**

Obecné zastupiteľstvo na svojom zasadnutí 15.06.2015 rozhodlo o rozparcelovaní pozemkov za materskou školou za účelom vytvorenia troch stavebných pozemkov. Pozemky boli vymerané, kataster nehnuteľností vrátil podanie, treba doriešiť niektoré veci.

Medzitým vznikol nápad na vytvorenie ďalších stavebných pozemkov na území obce Hosťová a to

vytvorením stavebných pozemkov, zo záhrad a ornej pôdy, ktoré sú vo vlastníctve súkromných osôb,

ide o pozemky od záhrady p. Mateja Molnára až po záhradu p. Pavla Bratha, vzniklo by 18 stavebných pozemkov, ktoré by potom vlastníci mohli predať. Starosta už kontaktoval jednotlivých vlastníkov. Obec by zabezpečovala a financovala rozparcelovanie, zameranie, vyhotovenie geometrického plánu, inžinierske siete ako elektrinu a plyn. Každý vlastník by zo svojho podielu prispel na obecnú cestu a tri obecné stavebné pozemky. V prípade, že obecné zastupiteľstvo súhlasí s týmto návrhom, jeden zo stavebných pozemkov za materskou školou pôjde na cestu, ktorá povedie k týmto novým pozemkom.

Príloha č. 5: Návrh rozparcelovania pozemkov

Hlasovanie o rozparcelovaní pozemkov:

za: 5 /Peter Brath, Zsolt Földessy, Ing. Zoltán Gál, Miroslav Maťo,

Gabriel Szalai/

proti: 0

**K bodu číslo 8:**

Obec disponuje pozemkom, na ktorom v budúcnosti by mala byť umiestnená prečerpávacia stanica kanalizácie a poprípade aj budova nájomného bytu pod rančom. Práve pre výstavbu nájomných bytov poloha pozemku nie je vyhovujúca. O plánovanej výstavbe nájomného bytu sa dozvedel aj zástupca spoločnosti Alternative Business Development, s.r.o., ktorý navrhol výmenu pozemkov, s tým, že obec by získala vhodnejší pozemok na výstavbu nájomného bytu. Navrhnutý pozemok sa nachádza v blízkosti posledného domu do vinohradov /dom p.Daniela Bratha/, pozemok je vo vlastníctve p.Tomana, majitelia ranču by ho odkúpili a vymenili za obecné pozemky, ktoré sa nachádzajú pod rančom, plus do výmeny by dali aj svoju časť pozemku, ktorá sa nachádza na ceste pod záhradami.

Poslanec Miroslav Maťo sa spýtal, kam bude postavená prečerpávacia stanica, ak obec pozemok zamení a aké sú zámery ranču s uvedeným obecným pozemkom.

Starosta obce ich informoval, že by sa parcela rozdelila geometrickým plánom na dve časti, na menšej by bola prečerpávacia stanica na kanalizáciu a z druhej obecnej parcely by sa nechal kúsok ako prístupová cesta. Podľa neoficiálnych informácií na uvedenom pozemku by malo byť vybudované podzemné hnojisko. Voči tomu sa ohradil poslanec p. M. Maťo, s tým, že v blízkosti sa nachádzajú rodinné domy.

Príloha č.6: Geometrický plán

Hlasovanie o rozdelení pozemkov:

za: 4 /Peter Brath, Zsolt Földessy, Ing.Zoltán Gál, Gabriel Szalai/

proti: 0

zdržal sa: 1 /Miroslav Maťo/

**K bodu číslo 9:**

Starosta obce informoval poslancov, že na základe prieskumu občania chcú v obci nájomné byty. Ako v predchádzajúcom bode bolo spomenuté, obec chce získať vhodný pozemok na výstavbu výmenou pozemkov. Výstavba sa dá uskutočniť dvoma spôsobmi buď obec si zoberie úver, a bude všetko okolo nájomného bytu sama vybavovať, alebo druhý spôsob je prenájom pozemku firme za symbolickú cenu, firma postaví bytovku a po dokončení obec bytovku odkúpi, financovanie je 40% nenávratná dotácia, 60% úver so Štátneho fondu rozvoja bývania, obec spláca úver 30 rokov, ktorý pokrýva z nájomného.

Hlasovanie o nájomných bytoch:

za: 5 /Peter Brath, Zsolt Földessy, Ing. Zoltán Gál, Miroslav Maťo,

Gabriel Szalai/

proti: 0

**K bodu číslo 10:**

Starosta informoval o získaní dotácie na rekonštrukciu domu smútku vo výške 13 500,00 eur, pričom spoluúčasť obce je minimálne vo výške 10%. Navrhuje presunúť rekonštrukciu na budúci rok, nakoľko z uvedených finančných prostriedkov sa nedá spraviť všetko, v novom roku bude nový rozpočet a môžeme navýšiť financie na dom smútku, aby sa spravili všetky potrebné práce.

Hlasovanie o dotácií na dom smútku:

za: 5 /Peter Brath, Zsolt Földessy, Ing. Zoltán Gál, Miroslav Maťo,

Gabriel Szalai/

proti: 0

**K bodu číslo 11:**

Obec podala žiadosť o dotáciu na kamerový systém, boli podpísané dve zmluvy - mandátna zmluva

na vykonanie externého manažmentu a zmluva o dielo. Zmluva o poskytnutí nenávratného

finančného príspevku vo výške 31 878,88 eur by mala byť podpísaná v najbližších dňoch. Grantový

systém funguje formou predfinancovania, pričom PPA nám preplatí finančnú čiastku do konca roka

2015, DPH nám budú uhrádzať na budúci rok. Obec predfinancovanie bude hradiť z vlastných

zdrojov a z úveru. Na základe správy hlavnej kontrolórky obec môže zobrať úver najviac v sume

27 000,00 eur.

Príloha č. 7: Vyjadrenie hlavného kontrolóra obce Hosťová k dodržaniu podmienok pre prijatie

návratných zdrojov financovania

Hlasovanie o úvere:

za: 5 /Peter Brath, Zsolt Földessy, Ing. Zoltán Gál, Miroslav Maťo,

Gabriel Szalai/

proti: 0

Hlasovanie o zmluvách :

za: 5 /Peter Brath, Zsolt Földessy, Ing. Zoltán Gál, Miroslav Maťo,

Gabriel Szalai/

proti: 0

**K bodu číslo 12:**

V tomto bode dostali poslanci informácie ohľadne ponuky na výmenu verejného osvetlenia, obec by výmenu splácala 10 rokov, dodávka svetiel by stála 13400,00 eur.

Pri tomto bode poslanec Gabriel Szalai navrhol, aby do zákruty bolo namontované ešte jedno svetlo.

Starosta obce informoval o novej riaditeľke v materskej škole, ktorá do tejto funkcie nastúpila v priebehu augusta 2015, podľa referencie rodičov a detí sú s ňou spokojní. Minulý rok sme mali zapísaných 6 detí, v tomto roku 13, z toho 2 z Čeľadíc a 2 z Dolných Obdokoviec.

Ekonómka obce predniesla návrh na vykonanie auditu obce za rok 2014, audítorkou Ing. Darinou Palatickou, ktorá nám robila audit aj za rok 2013. Povinnosť overiť účtovnú závierku audítorom vyplýva obci zo zákona o účtovníctve.

Hlasovanie o audite :

za: 5 /Peter Brath, Zsolt Földessy, Ing. Zoltán Gál, Miroslav Maťo,

Gabriel Szalai/

proti: 0

Hlavná kontrolórka obce Mgr.Darnadiová predložila poslancom správu o činnosti hlavného

kontrolóra, v ktorom informuje o svojej činnosti a upozorňuje o doplnenie rady školy o nového člena.

**K bodu číslo 13:**

Starosta obce sa poďakoval prítomným za účasť na zasadnutí.

**UZNESENIA ZO ZASADNUTIA OBECNÉHO ZASTUPITEĽSTVA V HOSŤOVEJ**

**ZO DŇA 28.09.2015**

**UZNESENIE Č. 38/2015**

Obecné zastupiteľstvo v Hosťovej

1. **schvaľuje**

program piateho zasadnutia Obecného zastupiteľstva v Hosťovej v roku 2015.

V Hosťovej, 29.09.2015 Ing. Miroslav Brath

starosta obce

**UZNESENIE Č. 39/2015**

Obecné zastupiteľstvo v Hosťovej

1. **berie na vedomie**

plnenie uznesení obecného zastupiteľstva z predchádzajúcich zasadnutí

V Hosťovej, 29.09.2015 Ing. Miroslav Brath

starosta obce

**UZNESENIE Č. 40/2015**

Obecné zastupiteľstvo v Hosťovej

1. **berie na vedomie**

informatívnu správu o zmenách rozpočtu obce Hosťová na rok 2015 vykonaných starostom obce prostredníctvom rozpočtového opatrenia č**. 5.**

V Hosťovej, 29.09.2015 Ing. Miroslav Brath

starosta obce

**UZNESENIE Č. 41/2015**

Obecné zastupiteľstvo v Hosťovej

1. **berie na vedomie**

návrh rozpočtového opatrenia č. 6/2015

1. **schvaľuje**

zmenu rozpočtu obce Hosťová na rok rozpočtovým opatrením č. 6/2015

1. **schvaľuje**

použitie a prevod finančných prostriedkov rezervného fondu obce Hosťová na financovanie:

* spoluúčasti rekonštrukcie domu smútku vo výške 1350,00 eur
* predfinancovania kamerového systému v obci Hosťová vo výške 11 254,65 eur.

V Hosťovej, 29.09.2015 Ing. Miroslav Brath

starosta obce

**UZNESENIE Č. 42/2015**

Obecné zastupiteľstvo v Hosťovej

1. **berie na vedomie**

návrh na vytvorenie preventívnej protipožiarnej skupiny

1. **schvaľuje**

vytvorenie protipožiarnej kontrolnej skupiny obce Hosťová v zložení:

vedúci: Ing. Miroslav Brath

člen: Peter Brath

člen: Zsolt Földessy

V Hosťovej, 29.09.2015 Ing. Miroslav Brath

starosta obce

**UZNESENIE Č. 43/2015**

Obecné zastupiteľstvo v Hosťovej

1. **berie na vedomie**

informácie o kanalizácii obce Hosťová.

V Hosťovej, 29.09.2015 Ing. Miroslav Brath

starosta obce

**UZNESENIE Č. 44/2015**

Obecné zastupiteľstvo v Hosťovej

1. **schvaľuje**

vytvorenie stavebných pozemkov podľa predloženého návrhu.

V Hosťovej, 29.09.2015 Ing. Miroslav Brath

starosta obce

**UZNESENIE Č. 45/2015**

Obecné zastupiteľstvo v Hosťovej

1. **schvaľuje**

rozdelenie geometrickým plánom pozemky

p.č. 548/20 orná pôda vo výmere 1789,00 m2 evidované na LV č. 342

p.č. 527/203 orná pôda vo výmere 293,00 m2 evidované na LV č. 342

V Hosťovej, 29.09.2015 Ing. Miroslav Brath

starosta obce

**UZNESENIE Č. 46/2015**

Obecné zastupiteľstvo v Hosťovej

1. **berie na vedomie**

správu o výstavbe nájomných bytov v obci Hosťová.

V Hosťovej, 29.09.2015 Ing. Miroslav Brath

starosta obce

**UZNESENIE Č. 47/2015**

Obecné zastupiteľstvo v Hosťovej

1. **berie na vedomie**

informáciu o poskytnutej dotácii na rekonštrukciu domu smútku v Hosťovej.

V Hosťovej, 29.09.2015 Ing. Miroslav Brath

starosta obce

**UZNESENIE Č. 48/2015**

Obecné zastupiteľstvo v Hosťovej podľa príslušných ustanovení zákona č. 369/1990 Zb. o obecnom zriadení v platnom znení

1. **schvaľuje**

prijatie úveru vo výške 27 000,00 eur poskytnutého zo strany Prima banka Slovensko, a.s. so sídlom Hodžova 11, 010 11 Žilina, SR, IČO: 31575951, IČ DPH: SK2020372541 zapísanej v Obchodnom registri Okresného súdu v Žiline, Oddiel: Sa, vložka číslo: 148/L,

/ďalej len „banka“/ za podmienok dojednaných v príslušnej úverovej zmluve, s možnosťou prolongácie zmluvy dodatkom, vrátane možnosti úveru na dlhodobý termínovaný úver na účely zabezpečenia financovania investičného projektu:

**Kamerový systém v obci Hosťová.**

Obecné zastupiteľstvo zároveň schvaľuje vystavenie vlastnej vista blankozmenky na rad

banky za účelom zabezpečenia pohľadávky banky z prijatého úveru, vrátane možnosti

vystavenia vlastnej vista blankozmenky na rad banky za účelom nahradenia

poskytnutého zabezpečenia pohľadávky banky z prijatého úveru pre prípad prolongácie

úveru alebo zmeny úveru na dlhodobý termínovaný úver.

informáciu o poskytnutej dotácii na rekonštrukciu domu smútku v Hosťovej.

V Hosťovej, 29.09.2015 Ing. Miroslav Brath

starosta obce

**UZNESENIE Č. 49/2015**

Obecné zastupiteľstvo v Hosťovej

1. **schvaľuje**

Mandátnu zmluvu so spoločnosťou Manos Consulting, s.r.o. Južná 36, 949 01 Nitra

IČO: 46 041 915,

IČ DPH: SK2023214380,

na výkon činnosti externého manažmentu na kamerový systém v obci Hosťová

vo výške 2781,45 eur

1. **schvaľuje**

Zmluvu o dielo so spoločnosťou CZ CZ Nitra, s.r.o., Zlatomoravecká 5, 949 01 Nitra

IČO: 31419470,

DIČ: 2020405563,

na dodanie a montáž kamerového systému v obci Hosťová vo výške 35 473,20 eur.

V Hosťovej, 29.09.2015 Ing. Miroslav Brath

starosta obce

**UZNESENIE Č. 50/2015**

Obecné zastupiteľstvo v Hosťovej

1. **schvaľuje**

ako audítora na vykonanie overenia účtovnej závierky za rok 2014 audítora

Ing. Darinu Palatickú, so sídlom Sedliacka 45, Mojmírovce

SKAU č. 381, IČO: 33713961

V Hosťovej, 29.09.2015 Ing. Miroslav Brath

starosta obce

**UZNESENIE Č. 52/2015**

Obecné zastupiteľstvo v Hosťovej

1. **prerokovalo**

správu o kontrolnej činnosti hlavného kontrolóra obce

1. **berie na vedomie**

správu o kontrolnej činnosti hlavného kontrolóra obce

V Hosťovej, 29.09.2015 Ing. Miroslav Brath

starosta obce

Overovatelia zápisnice:

Miroslav Maťo .........................

Peter Brath .........................

Zapisovateľka zápisnice:

Bc. Renáta Tóthová ........................

Ing. Miroslav Brath

starosta obce